CELEX: 62008CO0573
Language: hu
Date: 2009-12-10 00:00:00
Title: A Bíróság elnökének 2009. december 10-i végzése. # Európai Bizottság kontra Olasz Köztársaság. # Ideiglenes intézkedés iránti kérelem - Ideiglenes intézkedések iránti kérelem - A vadon élő madarak védelme -79/409/EGK irányelv - A védelmi rendszertől való eltérések. # C-573/08 R. sz. ügy

A Bíróság elnökének 2009. december 10‑i végzése – Bizottság kontra Olaszország
      (C‑573/08. R. sz. ügy)
      „Ideiglenes intézkedés iránti kérelem – Ideiglenes intézkedések iránti kérelem – A vadon élő madarak védelme –79/409/EGK irányelv – A védelmi rendszertől való eltérések”
      1.                     Ideiglenes intézkedés iránti kérelem – Ideiglenes intézkedések – Az elrendelés feltételei – Fumus boni iuris – Sürgősség –
            Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése (EUMSZ 279. cikk)
            (vö. 11–12. pont)
      2.                     Környezet – A vadon élő madarak védelme – 79/409 irányelv – A tagállamok általi végrehajtás – Az általános védelmi rendszertől
            való eltérések – Az elrendelés feltételei (79/409 tanácsi irányelv, 9. cikk, (1) és (2) bekezdés) (vö. 15–16., 23–24. pont)
      3.                     Ideiglenes intézkedés iránti kérelem – Ideiglenes intézkedések – Az elrendelés feltételei – Sürgősség – Súlyos és helyrehozhatatlan
            kár – A felperesre háruló bizonyítási teher (EUMSZ 279. cikk) (vö. 17–18., 25–26. pont)
      Tárgy
      
         
               Tagállami kötelezettségszegés – A vadon élő madarak védelméről szóló, 1979. április 2‑i 79/409/EGK tanácsi irányelv (HL L 103.,
                  1. o.; magyar nyelvű különkiadás 15. fejezet, 1. kötet, 98. o.) 2., 3., 4., 5., 6., 7., 9., 10., 11., 13. és 18. cikkének
                  megsértése – Hiányos átültetés – Eltérések – Követelmények.
               
            Rendelkező rész
      
         
                  1)
               
               
                  
               
               
                  	A Bíróság elnöke elrendeli, hogy az Olasz Köztársaság függessze fel a 2009/2010‑es vadászidény tekintetében a 2009. szeptember
                     16‑i 21. sz. lombardiai tartományi törvénnyel módosított, a 2002. október 3‑i 221. sz. törvény alkalmazásában a vadon élő
                     madarak védelméről szóló, 1979. április 2‑i 79/409/EGK tanácsi irányelv 9. cikkében előírt eltérési rendszer szabályozásáról
                     szóló, 2008. július 30‑i 24. sz. lombardiai tartományi törvény (Disciplina del regime di deroga previsto dall’articolo 9 della
                     Direttiva 79/409/CEE del Consiglio, del 2 aprile 1979, concernente la conservazione degli uccelli selvatici, in attuazione
                     della legge 3 ottobre 2002, n. 221) 4. cikke (1) bekezdésének alkalmazását.
                  
               
            
         
                  2)
               
               
                  
               
               
                  	A Bíróság elnöke a költségekről jelenleg nem határoz.